Diari Oficial de la Generalitat Valenciana


Sumari del DOGV 6973, del 26-02-2013 (2013/1815)

RESOLUCIÓ de 12 de febrer de 2013, del conseller de Governació i Justícia, per la qual es dóna publicitat als crèdits que han de finançar les ajudes convocades per mitjà de l'Orde 2/2012, de 28 de desembre, de la Conselleria de Governació i Justícia, per la qual es convoquen tres beques per a la realització de pràctiques professionals en la Direcció General de Seguretat i Protecció Ciutadana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6973

Data del DOGV
:   26-02-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/1815


Data del document
:   12-02-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ de 12 de febrer de 2013, del conseller de Governació i Justícia, per la qual es dóna publicitat als crèdits que han de finançar les ajudes convocades per mitjà de l'Orde 2/2012, de 28 de desembre, de la Conselleria de Governació i Justícia, per la qual es convoquen tres beques per a la realització de pràctiques professionals en la Direcció General de Seguretat i Protecció Ciutadana. [2013/1815]  
L'Orde 2/2012, de 28 de desembre (DOCV 6938, 08.01.2013), de la Conselleria de Governació i Justícia, per la qual es convoquen tres beques per a la realització de pràctiques professionals en la Direcció General de Seguretat i Protecció Ciutadana, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, i el finançament de les esmentades ajudes va quedar condicionat a l'aprovació dels crèdits corresponents.  
  
Aprovada i publicada la Llei 11/2012, de 27 de desembre (DOCV 6933, 31.12.2012), de Pressupostos de la Generalitat per a l'exercici 2013, de conformitat amb el que s'ha preceptuat en l'article 47.11 del Text Refós de la Llei d'Hisenda Pública, de la Generalitat Valenciana, aprovada pel Decret Legislatiu del 26 de juny de 1991, és procedent donar publicitat als crèdits i a la línia de subvenció destinada al finançament de les ajudes regulades i convocades per l'esmentada Orde 2/2012, de 28 de desembre, de la Conselleria de Governació i Justícia.  
  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana i el Decret 194/2012, de 21 de desembre (DOCV 6929, 24.12.2012), del Consell, pel qual s'aprova el Reglament Orgànic i Funcional de la Conselleria de Governació i Justícia, resolc:   
  
  
Primer  
Donar publicitat al crèdit pressupostari i a la línia de subvenció destinada a finançar les ajudes regulades en l'Orde 2/2012, de 28 de desembre, de la Conselleria de Governació i Justícia, per la qual es convoquen tres beques per a la realització de pràctiques professionals en la Direcció General de Seguretat i Protecció Ciutadana, publicada en el Diari Oficial de la Comunitat Valenciana número 6938, de 8 de gener de 2013, que es relaciona a continuació, a càrrec del capítol IV del programa pressupostari 36.52.07.537.37 Formació IVASPE.  
  
  
Denominació: Beques per a treballs i estudis d'investigació.  
Línia de subvenció: T7270000.  
Consignació pressupostària: 27.937,44 euros.  
Procedència i quantia dels fons: propis no condicionats.  
  
Segon  
El crèdit publicat té el caràcter de màxim, i no poden concedir-se subvencions una vegada esgotat, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es veu modificat este crèdit, la seua modificació haurà de ser publicada mitjançant una resolució en el Diari Oficial de la Comunitat Valenciana.  
  
València, 12 de febrer de 2013.- El conseller de Governació i Justícia: Serafín Castellano Gómez.